મોબાઇલ ફોનની બૅટરીને લાંબી આવરદા આપવી હોય તો એને ક્યારેય ૧૦૦ ટકા ચાર્જ કરવી ન જોઈએ. બૅટરીની આવરદામાં વધારો કરવા માટે એને ૫૦ ટકા જ ચાર્જ કરવી જોઈએ. આ સલાહ બ્રિટનના ટેક્નૉલૉજી એક્સપર્ટ એરિક લિમરે આપી હતી. લિમરે જણાવ્યું હતું કે બૅટરીને સતત ચાર્જ કરવાથી મોબાઇલ ફોન વધુ ને વધુ ગરમ થતો રહે છે જેને કારણે ધીમે-ધીમે બૅટરીની ક્ષમતામાં ઘટાડો થતો રહે છે. તેણે મહિનામાં એકથી વધુ વખત બૅટરી ૧૦૦ ટકા ચાર્જ ન થવી જોઈએ એમ જણાવ્યું હતું એટલું જ નહીં, ૧૦૦ ટકા ચાર્જ થયા પછી ચાર્જર તરત અલગ ન કરો તો બૅટરીને નુકસાન થશે. લિમરે એમ પણ કહ્યું હતું કે બૅટરીની આસપાસનું તાપમાન ૨૦થી ૨૫ ડિગ્રીની વચ્ચે હોવું જોઈએ. તેણે ઓછા કવરેજવાળા વિસ્તારમાં બૅટરીને વધુ વખત ચલાવવા માટે મોબાઇલ ફોનને ‘જ્શ્રighદ્દ પ્ફુફૂ’માં રાખવાની સલાહ આપી હતી. લિમરે નવા મોબાઇલ ફોનની બૅટરી ફુલ ચાર્જ કરવી જોઈએ એવી માન્યતાનું પણ ખંડન કરતાં કહ્યું હતું કે નવી બૅટરીને પણ ફુલ ચાર્જ કરવાની કોઈ જરૂર નથી.